આ દુર્ઘટના તમિલનાડુની છે. મે, 2018 માં એટલે કે ગયા મહિને જ તે બની. રુકમણિની હત્યા તિરુવન્નામલાઈ નગરમાં થઈ, જ્યારે ગણેશને તિરુવલ્લુવરમાં મારી નાખવામાં આવ્યો. આ વિડીયો ચેય્યરમાં કડિયાકામ કરતા વીરરાઘવને સૌને ચેતવવા માટે મોકલવાનું શરૂ કર્યું હતું. હિંદીભાષી અપહરણકર્તાઓ બાળકોને ઊઠાવી જવા માટે શહેરમાં ફરી રહ્યા છે અને તેમણે વીસેક બાળકોનું અપહરણ કર્યું છે એમ પણ તેણે સાથે લખેલું. આમ કરવાનું કારણ ‘આનંદ અને પ્રસિદ્ધિ મેળવવા’ માટેનું હોવાનું તેણે જણાવ્યું. આ સંદેશો આખા તમિલનાડુમાં પ્રસર્યો, એટલું જ નહીં, બાળકોનું અપહરણ કરનારી આખેઆખી ગેંગની તસવીરો પણ ફરવા લાગી.